VIGAN CITY --- Inbulgar ti limmugan nga espiritu ti maysa a lalaki no sadino iti pakasapulan iti bangkay ti mapukpukaw a a baro iti siyudad ti Vigan, Ilocos Sur.
Kalpasan a linuganan ti dakes nga espiritu ti agnagan ti Bobby del Castillo manipud iti Barangay Nagsangalan iti nasao a siyudad ket inbulgar na no sadino ti pangsarakan da iti bangkay ti baro a ni Teodoriro Alcantara, Jr.
Segun iti report, nagpabigbig ti dakes nga espiritu a gayyem na ni Teodorico idinto a trabahador da iti furniture shop ti pamilya Alcantara ni Del Castillo.
Kinuna ti limmugan nga espiritu ken ni Del Castillo, a naputulan kan ti ulo ni Teodorico sakbay da nga intappuak iti bubon ken inkalida iti kamaisan ti bagi na.
Innayon pay ti limmugan ti espiritu a kinamatkamat kan dagiti saan a nabigbig a lallaki ni Teodorico sakbay a binagbagsol ken pinutulan da ti ulona.
Kabayatanna, kinuna ti kabsat ni Teodorico a ni Jay Alcantara a pudno a dua a bulanen a mapukpukaw ti kabsat da a gapu iti nakaro a panagdandanag da.
ilo_Latn ilo_Latn ilo_Latn ilo_Latn ilo_Latn ilo_Latn